**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2011 M. LAPKRIČIO 24 D. SPRENDIMO NR. T2-378 „DĖL KLAIPĖDOS MIESTO SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE TVARKOS APRAŠO PATVIRTINIMO“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Šiuo Savivaldybės tarybos sprendimo projektu siekiama pakeisti Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašą (toliau Tvarkos aprašas), patvirtintą Klaipėdos miesto savivaldybės tarybos 2011 m. lapkričio 24 d. sprendimu Nr. T2-378. Tvarkos aprašas papildomas 38, 39 ir 40 punktais.

**2. Projekto rengimo priežastys ir kuo remiantis parengtas sprendimo projektas.**

Tvarkos aprašas papildomas nuostatomis, kurios reglamentuos savivaldybės turto, kurį patikėjimo teise valdo savivaldybės biudžetinės įstaigos, ir kurio remonto, rekonstrukcijos ar modernizavimo darbus atlieka Savivaldybės administracija, vertės padidinimo buhalterinėje apskaitoje procedūras. Nustatoma remonto, rekonstrukcijos ar modernizavimo darbų vertės perdavimo iš Savivaldybės administracijos kitoms savivaldybės biudžetinėms įstaigoms, turto vertės padidinimo tvarka.

**3. Kokių rezultatų laukiama.**

Papildžius Tvarkos aprašą, reglamentuojama savivaldybės turto remonto, rekonstrukcijos ar modernizavimo darbų vertės perdavimo procedūra iš Savivaldybės administracijos kitoms savivaldybės biudžetinėms įstaigoms.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – reglamentuojama savivaldybės turto remonto, rekonstrukcijos ar modernizavimo darbų vertės perdavimo procedūra iš Savivaldybės administracijos kitoms savivaldybės biudžetinėms įstaigoms.

Teikiame svarstyti šį sprendimo projektą.

PRIDEDAMA:

1. Projekto lyginamasis variantas, 1 lapas;

2. Tvarkos aprašas, 5 lapai.

Turto skyriaus vedėjas Edvardas Simokaitis